runetrust/blame-folketinget-dk huggingface dataset:
Søren Krarup (DF), 2007-04-19:
Lad mig tilføje: Forargelsen over dette forhold, det ideologisk begrundede krav om, at enhver flygtning øjeblikkelig skal ligestilles med danske borgere, udtrykker den dybe foragt for det menige Danmark eller den jævne danske befolkning, som i 100 år har været grundlaget for den herskende kulturradikale klasse i dette land, foragten for den almindelige dansker, som Systemet Politiken har redet hen over på sin ideologiske kæphest, dyrkelsen af abstrakte lighedsideer på bekostning af den dansker, der ved sit arbejde har skabt dette land og udviklet dette samfund.
Nick Hækkerup (S), 2008-01-30:
Hr. Jacob Jensen sagde også ved førstebehandlingen af forslaget: Da vi i Venstre er tilhængere af princippet om, at det, vi lover før valget, gennemfører vi også efter valget, så kan vi naturligvis tilslutte os regeringens udmærkede forslag, som giver en ekstra hjælpende hånd til småbørnsfamilierne.
Anne Baastrup (SF), 2013-05-14:
Hvis det er sådan, at ordføreren ønsker, at der skal være obligatorisk inddragelse af familie og netværk, så vil jeg sige, at vi har indført de bestemmelser i serviceloven, og der er en konstant udvikling i, hvordan vi tilrettelægger sagsbehandlingssystemerne – det er vi jo i gang med på fuldt drøn – således at man altid kan være sikker på, at netværk og familie bliver involveret, når det drejer sig om anbringelse af et barn.
Jeppe Jakobsen (DF), 2017-02-23:
I en tid, hvor vi ser, at der kommer flere og flere ældre, flere og flere demente og større og større pres på vores ældreomsorg, er det ubegribeligt for mig, både som folketingsmedlem, men også som tidligere kommunalbestyrelsesmedlem, at man i en kommune kan vælge at skære i ældreplejen.
Mai Villadsen (EL), 2025-01-08:
Jeg har en lille replik: Jeg synes faktisk, der er en stor risiko ved den uddannelsesreform, man laver lige nu på undervisningsministerens område, hvor man lægger op til at sige, at man ikke nødvendigvis behøver at tage 3 år på epx for at blive pædagog.
Helle Thorning-Schmidt (S), 2011-10-06:
Sådan er det blevet sagt, og derfor mener jeg, at det, der bliver sagt her af fru Ellen Trane Nørby, og som jeg så også mener senere hen blev gentaget af hr. Lars Løkke Rasmussen, er, at man trækker tæppet væk under det forslag, man havde før valget.
Franciska Rosenkilde (ALT), 2023-05-31:
Jeg tror, at forskellen helt grundlæggende er, at vi ikke ser det at øge arbejdsudbuddet på den måde, det bliver fremlagt af regeringen, som en vej at gå, fordi det netop ikke skaber incitament til, at flere bliver uddannet i omsorgssektoren, hvor vi mangler folk.
Ove Hygum (S), 2000-02-11:
Udvalget har den 20. januar afgivet sin rapport, hvoraf det fremgår, at aftalevilkår om etnisk ligestilling kan udformes på flere forskellige måder og kan variere fra betingelser om afgivelse af hensigtserklæringer til mere direkte bindende forpligtelser for virksomhederne.
Rosa Lund (EL), 2020-02-07:
Nogle gange får man det indtryk, at nogle politikere fra Dansk Folkeparti ikke har et helt åbent og fordomsfrit forhold til begreberne kønsidentitet og kønsudtryk, men det skal ikke stoppe mig i at benytte lejligheden til at sige, at Enhedslisten vil kunne støtte, at ikke alene handicap, men også kønsidentitet og kønsudtryk bør nævnes i straffelovens § 81, nr. 6.
Karina Adsbøl (DD), 2023-10-13:
Jeg kunne egentlig godt tænke mig at høre Venstres ordfører i forhold til det her udkantstilskud, som regeringen skærer væk, hvad der netop rammer de gymnasier, også i vores eget valgområde, også der, hvor ordføreren er valgt, altså Grindsted, Vejen, Varde, Tønder, Ribe osv., altså de 0,5 mio. kr. til de gymnasier, som har stor betydning.
Orla Østerby (KF), 2018-02-06:
Kan ordføreren ikke give mig ret i, at det, at vi har den samme holdning til det, giver en forståelse af vores argumenter for, at man nu kan bruge det retslige system med tilbagevirkende kraft med henblik på at give de her mennesker en ekstra mulighed, og at vi ikke springer til en anden mening, som De Radikale har gjort her i dag, og som Socialdemokratiet har gjort tidligere?
Bjørn Medom Nielsen (S), 2006-04-04:
Jeg håber, at fru Birthe Skaarup er opmærksom på, at alene sygdomme, der kommer fra smittekilder på grund af dårlig hygiejne, gennemsnitligt udgør 7 dage for dem, der bliver smittet, altså ikke det samlede indtryk af forskellige ting, men blot på det her område 7 ekstra sygedage af de over 100.000, som vi taler om her.
Kristian Thulesen Dahl (DF), 1998-12-08:
Så kan jeg forstå på fru Elisabeth Arnold, at i Det Radikale Venstre er der ikke truffet nogen beslutning om, at der skal være en afstemning om euroforbeholdet på en bestemt dato, og så vil jeg spørge anderledes: Vil fru Elisabeth Arnold dermed tage afstand fra, at man på nuværende tidspunkt datofastsætter en afstemning?
Christoffer Aagaard Melson (V), 2024-05-22:
Derfor tror jeg, at vi skal kigge indad den her gang og blive langt, langt bedre til at sikre, at vi i tide, også inden at de her retsakter bliver implementeret – det gælder også de kommende retsakter om de her komplekse områder, der kommer til at komme fra EU – har myndigheder på plads, der står klar med rådgivning og vejledning og også meget gerne kan give bindende svar, så vi ikke får skabt den her regulatoriske usikkerhed og overbureaukratisering af vores samfund, hvor nærmest alle, der bare skal udlevere et telefonnummer til forældre i en børnehave, har brug for at snakke med en advokat.
Mette Thiesen (NB), 2021-12-07:
Det her var jo en af de meget, meget konkrete ting, som netop kom ud af den her høring, hvor ret mange fagpersoner faktisk sagde ret klart og tydeligt, at det her ville være en af de ting, som man kunne skrue på i det familieretlige system, der kunne gøre, at det faktisk ville blive mere retfærdigt, i hvert fald et skridt i den rigtige retning, som også ville sikre, at der ikke var så mange familier, som blev ødelagt, som det er i dag, og at der ikke var så mange børn, der mistede deres forældre.
Peder Hvelplund (EL), 2016-11-25:
Det, jeg synes er lidt bekymrende i forhold til det, og det, der undrer mig lidt at Socialdemokraterne ikke har en større skepsis over for, er jo netop det her med, at det kommer til at handle så meget om den økonomiske sanktionering i forhold til det her, for det vil jo ikke nødvendigvis i sig selv styrke det samarbejde, der er mellem den almene praksis og kommune og region.
Claus Hjort Frederiksen (V), 2003-11-13:
Med »Flere i arbejde« er der skabt mulighed for, at meningsløse aktiveringsprojekter og kunstige job bliver erstattet af relevante virksomhedsrettede tilbud, som gør vejen til ordinær beskæftigelse så kort og så direkte som muligt, og det skal vi holde fast i.
Laura Lindahl (LA), 2017-02-07:
Der bor ca. 1.900 beboere i de godt 500 lejligheder, der er i Mjølnerparken, og ca. 85 pct. af dem er indvandrere, 45 pct. er arbejdsløse, og det sidste tal, jeg så, var, at der var 50 dømte borgere.
Peter Hummelgaard Thomsen (S), 2015-11-13:
Det andet er jo, at jeg da er lige så glad som spørgeren for, at beskæftigelsen går godt for folk, der er +50, men det, der jo bare samtidig er, og som vi ikke må glemme, er, at der er mennesker på arbejdsmarkedet, som er startet i en tidlig alder, og som bliver nedslidt, og som der er nødt til at være nogle holdbare løsninger for.
Orla Hav (S), 2010-02-11:
Vi synes, det er fornuftigt at ændre tærskelværdien ved anmeldelsespligtige fusioner, hvor man går fra 3,4 mia. kr. ned til 900 mio. kr. Vi synes, det er fornuftigt, at der er en række elementer, der er med til at effektivisere håndhævelsen af konkurrenceloven.
Steen Gade (SF), 2015-01-14:
Jeg synes faktisk, jeg sagde tydeligt, at vi har stillet spørgsmål og bedt ministeren redegøre for, hvad der er gjort i forhold til Grimhøjmoskeen, og hvad der mere kan gøres, og det handler jo alt sammen om, om man kan bevise kriminalitet, og om man kan bevise, at der er den forening, som vi regner med der nok er, i tilknytning til Grimhøjmoskeen.
Lars Løkke Rasmussen (V), 2016-11-22:
Når det er sagt, vil vi selvfølgelig gøre alt, hvad vi kan, i forhold til at sikre Færøerne maksimal markedsadgang og afsætningsmuligheder i Europa, og det er der også et tæt samarbejde mellem Udenrigsministeriet og udenrigsministeren og de færøske myndigheder om, og det vil vi gerne intensivere.
Jens Henrik Thulesen Dahl (DF), 2021-01-13:
Er ministeren enig i, at der bør foretages en individuel vurdering af børnene i specialklassernes behov for henholdsvis hjemsendelse og fysisk fremmøde i skolen i lyset af den seneste skærpelse af coronarestriktionerne, så skolerne har en tilgang, der tager hensyn til det enkelte barns behov?
Søren Gade (V), 2009-03-27:
En af de faktorer, der selvfølgelig er vigtig, er netop personlighedstræk, for det, man jo gerne vil fra forsvarets side, er at kunne identificere, om der er nogle ting i et menneskes opvækst, som gør det i særklasse sårbart over for de oplevelser, som soldaterne risikerer at få f.eks. i en mission som den i Afghanistan.
Mette Thiesen (DF), 2025-12-02:
Så må vi så bare håbe, at alle de meget, meget udsatte danskere, som bliver svindlet og bedraget på nuværende tidspunkt, ser med milde øjne på det, som regeringen er på vej med i forhold til det her, og at de så kan leve med, at de mister de her mange, mange penge.
Anne Grete Holmsgaard (SF), 2002-04-04:
Det ville jo være brandhamrende ærgerligt, hvis rådet udelukkende kom til at bestå af medlemmer, der nok er kompetente inden for de områder, der nævnes i forslaget, men måske tilsammen mangler den spændvidde og den dynamik, der jo i sidste ende er afgørende for, om man får interessant rådgivning, og som er fuldstændig afgørende, når vi taler om innovation og udviklingsprocesser.
Ole Sohn (SF), 2000-05-03:
Der ligger en signalværdi i begge forslag til vedtagelse, og det er klart, at der tidligere er søgt ikke bare om holocaust, for eksemplet, som bliver fremdraget af hr. Søren Søndergaard, har ikke noget med holocaust at gøre; det har noget med besættelsestidens arkiver at gøre.
Jacob Jensen (V), 2015-12-04:
Jeg spørger blot: Når ændringsforslaget her, som Socialdemokraterne står i spidsen for, agiterer kraftigt for det omprioriteringsbidrag, og man taler om, at det ikke må give minusvækst i kommunernes økonomi, hvordan kan det så være, at man nu står og siger, at det er enormt uansvarligt, når man selv indtil for få måneder siden førte en politik, som de facto gennemførte minusvækst i kommunerne, som medførte færre pædagoger, færre folkeskolelærere?
Hans Kristian Skibby (DD), 2023-04-20:
Jeg er helt med på, at Moderaterne ikke har fortidens synder involveret i det her, og det skal ordføreren måske også være glad for, for ellers var der måske endnu flere, der ville stille spørgsmål, men det skal jo ikke ændre på, at ordførerens parti, Moderaterne, er med i den her aftale.
Gunvor Wibroe (S), 2025-01-08:
F.eks. kan vi se, at det virker, når der er sådan, at fædre får flere barselsrettigheder, at der er flere mænd, der tager barsel, men i det hele taget kan vi jo se, at det er forældreskabet, der gør en forskel i forhold til den samlede pensionsformue, og det skal vi jo skubbe rigtig godt på i forhold til, og bl.a. det mener Socialdemokratiet mener er løsningen på den her udfordring.
Laura Lindahl (LA), 2016-05-09:
Liberal Alliance støtter regeringen i at nedlægge den sociale særtilskudspulje, og som flere ordførere har været inde på, er det jo ikke mindst, fordi vi kan se, at de kommuner, som primært nyder godt af puljen, er storbykommuner, som ganske rigtigt har en stor koncentration af borgere med sociale udfordringer, men altså også er de kommuner, som prioriterer bycykler, lysende bænke, cyklende julemænd og kommunalt betalte bybusser.
Jann Sjursen (KRF), 2002-11-13:
Da Kristeligt Folkepartis ordfører, fru Tove Videbæk, ikke kan være til stede, så skal jeg tilkendegive, at vi selvfølgelig er absolut positive over for den del af lovforslaget, som vi er forpligtet på i henhold til finanslovforhandlingerne og aftalerne, nemlig den del af lovforslaget, der går ud på at forbedre statens likviditetsstyring.
Kristian Thulesen Dahl (DF), 2006-10-05:
Det, der jo lige præcis er afgørende, og som er blevet sagt massevis af gange heroppefra, er, at Kommunernes Landsforening, som jo er dem, man har aftalt økonomien med, siger, at samlet set er der næste år plads til den samme service, som vi har i år, men det er rigtigt, at det flytter sig rundt mellem kommunerne, fordi vi har udligningsordninger, der flytter penge rundt fra nogle kommuner til nogle andre, og vi har en kommunalreform, der lægger nogle kommuner sammen, så nogle skal ned i niveau, for at andre kan komme op i niveau.
Magnus Heunicke (S), 2021-06-03:
Det, der må være det vigtige rent politisk, altså det politiske mål – og så må vi jo blive rådgivet af vores embedssystem og styrelser i forhold til at nå det – må være, at det i praksis skal være fuldstændig helt og aldeles umuligt at identificere en person ud fra nogle oplysninger eller i kombination med andre oplysninger.
Kristian Thulesen Dahl (DF), 2013-01-16:
Hvis vi taler om hjemmeserviceordningen, har regeringen nedlagt den ordning, som pensionisterne jo kunne få glæde af ved at søge et lille tilskud og så til gengæld ansætte nogle folk til at hjælpe dem i hjemmet. For nu at tage hjemmeserviceordningen som et eksempel, for vi har jo tidligere diskuteret boligjobfradragsordningen meget: Hvorfor har man egentlig afskaffet hjemmeserviceordningen?
Katrine Robsøe (RV), 2023-03-15:
Jeg synes jo også, det er enormt ærgerligt, hvis alt det gode potentiale, alt det, vi gerne vil i fællesskab, drukner i, at der ved en del af det her forslag er en enorm usikkerhed, og den økonomiske overvismand er ude at advare om og topøkonomerne i vores land er ude at advare om, at det her kan få enorme samfundsøkonomiske konsekvenser, hvis man kommer til at lave fejl i den her implementering af så stort et forslag, og at vi vil sætte det videnssamfund, som vi i Danmark har opbygget, og det grundlag for vores virksomheder, som vi har i dag, massivt over styr.
Johanne Schmidt-Nielsen (EL), 2015-08-26:
I artiklen udtaler De Konservatives integrationsordfører, hr. Naser Khader, sig om den situation, der opstår, når en flygtning har bestået danskprøve 1 og derefter ikke har ret til mere gratis danskundervisning og ikke har råd til at betale for den på grund af den meget lave integrationsydelse.
Kaare Dybvad Bek (S), 2020-04-28:
Men jeg vil sige i forhold til beskæftigelsen: Det er jo rigtigt nok, at hvis man stopper med at lave huslejerenoveringer, som fordobler huslejen, så betyder det selvfølgelig, at der er nogle håndværkere, som måske ikke skal lave de renoveringer.
Elsebeth Gerner Nielsen (RV), 2001-01-23:
Når det som i det konkrete tilfælde drejer sig om lokal-tv, er det efter radio- og fjernsynsloven det lokale radio- og tv-nævn, der udsteder programtilladelsen, og som fører tilsyn med virksomheden, herunder påtale af overtrædelse af loven.
Tom Behnke (KF), 2014-04-25:
Så vil jeg også lige nå at kippe med flaget i forhold til vores arrangement på søndag, nemlig statsborgerskabsdagen, som jeg synes er en rigtig god tradition vi har fået indført, hvor vi som Folketing, som parlament, byder nye statsborgere velkommen her, hvor man kan komme ind og få en mere officiel velkomst, og hvor man også kan få lov til at se Folketinget og hilse på de politiske partier.
Vibeke Peschardt (RV), 2001-02-22:
Til hr. Ebbe Kalnæs: Nu hørte jeg desværre ikke hele hr. Ebbe Kalnæs' indlæg, men det ved jeg ikke, for jeg mener faktisk, det er muligt i dag at lægge gyllebeholdere ude i det åbne land, hvis man får tilladelse til det.
Ole Sohn (SF), 2005-03-01:
Det andet er, og der er jeg helt enig med Det Radikale Venstre, og jeg sagde det også selv under den sidste første behandling, at det altså er et fuldstændig galt billede, de kommer frem til, hvis man åbenlyst i en lov begynder at bruge noget i forvejen ikke særlig vellidt i samfundet, aktivering, som af mange opfattes som tvangsaktivering, som en straffeforanstaltning.
Kristian Thulesen Dahl (DF), 1999-05-06:
Der er dels, at man via Ministerrådet får lagt pres på, så Ministerrådet eventuelt dikterer nogle anderledes forhold for europaparlamentarikerne, og så er der dels det andet forslag, som vi har fremsat et beslutningsforslag om, og som så er til anden og sidste behandling her i dag.
Laura Lindahl (LA), 2016-03-01:
Jeg er ikke i tvivl om, at forældre altid vil det bedste for deres børn, men jeg mener også, vi har et ansvar i forhold til at sikre, at det offentlige kun støtter træningsmetoder, som er dokumenterbare, og sikre, at forældrene er i stand til at udføre træningen, og at træningen samlet set fremmer barnets trivsel.
Anders Kronborg (S), 2024-11-07:
Mener ordføreren, at folk, der sympatiserer med en frygtelig terrororganisation som Hamas, og som støtter op om Hamas' terrorangreb på staten Israel, folk, der – lad os bare antage det – har holdt møder med terrororganisationer, altså holdt møder med terrororganisationer, som har været med til at planlægge det her blodige angreb på staten Israel, sådanne mennesker, skal belønnes med et dansk pas?
Kim Mouritsen (V), 1997-11-14:
Derfor vil jeg også godt spørge ministeren, om der i den formulering, som er blevet givet i § 7 E, stk. 3, hvoraf det jo fremgår, at hvis særlige omstændigheder taler herfor, kan man altså ændre på procenten, også er tænkt på nogle meget risikobetonede forsøg og ikke bare på forskning som sådan.
Morten Bødskov (S), 2012-03-21:
Det er jo ikke helt det samme spørgsmål som det foregående, men jeg tror nu alligevel ikke, det vil komme som nogen overraskelse for spørgeren, når jeg siger, at jeg kan henholde mig til det, jeg allerede har oplyst i min besvarelse af det tidligere spørgsmål, altså det spørgsmål, der hedder S 2639.
Karsten Hønge (SF), 2021-12-09:
Det, som det her står og falder med, er vel, at de danskere, som sendes ud i de farligste missioner, skal vide, at de havde bred opbakning i Danmark, og det er jo rigtigt, at den nuværende regering gør sig anstrengelser for at have det, men hvorfor så ikke få det ned som den måde, vi gør det på?
Susanne Clemensen (CD), 1998-12-08:
Og den afhængighed er ikke blevet mindre med årene, tværtimod. Og den usikkerhed, som det medfører, at Danmark ikke deltager i ØMU'ens tredje fase til trods for vores gode økonomi, vil efter CD's opfattelse betyde, at Danmark risikerer at tabe markedsandele - med tab af arbejdspladser til følge - og at udenlandske investorer bruger deres penge et andet sted end i Danmark og på danske virksomheder.
Alex Vanopslagh (LA), 2020-01-21:
Lige nu er vi jo lidt ved at binde danskerne en historie på ærmet om, at vi i fremtiden både kan reducere vores drivhusgasudledninger med 70 pct. og også øge det offentlige forbrug drastisk og gøre den offentlige sektor større, samtidig med at vi slet ikke bliver fattigere.
Alex Ahrendtsen (DF), 2023-11-24:
Det konkrete lovforslag handler jo primært om to ting: at gøre det muligt for lønmodtagere og arbejdsgivere at indgå individuelle aftaler om, at bestemmelser om, at der højst må arbejdes 48 timer i gennemsnit om ugen, kan fraviges, samt at indføre bestemmelser om registrering af den enkelte lønmodtagers daglige arbejdstid, så det kan sikres, at hviletidsbestemmelser samt maksimal ugentlig arbejdstid overholdes.
Lars Løkke Rasmussen (M), 2024-02-06:
Det er, fordi vi har et rigsfællesskab, hvor der er en rollefordeling mellem de tre dele og handelsområdet alene og entydigt er færøsk kompetence, at det ville være forkert, at vi sidder her i Folketinget og beslutter, hvad det er for en relation, Færøerne skal have til EU.
Erling Bonnesen (V), 2008-10-23:
Det nordiske samarbejde er jo meget bredspektret, og der samarbejdes på kryds og tværs, og mange forskellige emner og temaer behandles i de mange forskellige fora; f.eks. på kulturområdet, socialområdet, uddannelsesområdet og erhvervsområdet, ligesom der også foregår en masse samarbejde i Arktisk Råd, der er Østersøsamarbejdet og samarbejdet i forhold til EU og i forhold til de baltiske lande.
Inger Støjberg (V), 2010-04-23:
Men når det så er sagt, så vil jeg sige, at jeg slet, slet ikke klandrer hverken Enhedslisten eller Socialistisk Folkeparti for den her debat, men i høj grad Det Radikale Venstre og Socialdemokratiet, fordi de jo har siddet og forhandlet de her ting på plads under en ekstremt konstruktiv tone.
Jonas Dahl (SF), 2016-02-11:
For jeg er meget enig i det, som Enhedslisten også skriver, nemlig at der er problemer med den private hjemmepleje – ikke mindst når man fredag aften vælger at dreje nøglen om og sige: Hov, nu kan vi ikke mere; nu overlader vi det i øvrigt trygt til kommunen at servicere de ældre borgere, som ellers havde regnet med service fra vores private hjemmehjælpsfirma.
Morten Østergaard (RV), 2010-02-04:
Vi er også glade for, at man henset til de særlige forhold, der gør sig gældende i de arktiske egne, imødekommer det grønlandske ønske om at få lov til at fastsætte strammere regler for spiritussejlads i de grønlandske farvande, og at man løser det ved at lade det være grønlænderne, der administrativt kan fastsætte de regler, som de finder er nødvendige.
Else Theill Sørensen (KF), 2003-05-09:
Og for det andet: Hvordan får vi så de enkelte sygehuses standarder kommunikeret ud til brugerne på en enkel og alligevel saglig forsvarlig måde? Til det første, sikringen af den høje hygiejnestandard, vil jeg sige følgende: Som forslagsstillerne selv nævner i bemærkningerne, og som det også allerede er nævnt flere gange, er der en dansk model for kvalitetssikring under udvikling.
Arne Melchior (CD), 2000-02-02:
Jeg har ikke kunnet lave nogen statistik på den korte tid, der er til rådighed, men jeg vil næsten vædde en månedsløn på - og den er jo lige forhøjet - at langt de fleste fremlæggelsestaler eller bemærkninger til lovforslag indledes med at sige: »Hensigten med det lovforslag er at sådan og sådan«.
Karina Lorentzen Dehnhardt (SF), 2011-01-13:
Nu har jeg selv været lærer på en skole, som ligger midt i byen, og hvor skolegården ikke er særlig stor, og man kunne sagtens forestille sig, at en meget hård snebold rammer forkert, den rammer en dame, og skal det så give en bøde, eller hvordan skal det forstås?
Per Ørum Jørgensen (KF), 2008-11-07:
Det er også væsentligt for os, at hvis det viser sig, at der kommer ny viden, som ændrer det sundhedsmæssige og det miljømæssige aspekt, har vi også mulighed for at gribe ind, og derfor deler vi i forbindelse med dette lovforslag ikke den bekymring, som SF har givet udtryk for.
Annette Vilhelmsen (SF), 2012-08-20:
Jeg synes også, at erhvervslivet skal være, hvad skal man sige, meget åbent over for at få skabt de her flere arbejdspladser, flere pladser til de unge og skabe et mere rummeligt arbejdsmarked, sådan at der igen er nogle af de mennesker, der måske er længst væk fra arbejdsmarkedet, der igen vil kunne få en plads på en eller anden måde.
Dina Raabjerg (KF), 2025-12-09:
Redegørelsen nævner lidt om en tilbagegang, og den nævner også noget om en lavere gennemsindkomst og en meget høj gennemsnitsalder, men den drøfter ikke det, som gør virkelig ondt, nemlig at der er en kulturarv, som er i fuld gang med at forsvinde.
Nikolaj Villumsen (EL), 2017-12-01:
Det her er jo en meget bred debat, og man kunne gribe fat i mange ting, men jeg vil tillade mig at tage debatten op der, hvor den foregående spørger slap, for Danmark har jo lige nu formandskabet for Europarådets Ministerkomité, hvorfor det jo er yderst relevant, hvad vi faktisk mener om de her ting i Folketingssalen.
Inge-Lene Ebdrup (V), 2005-11-25:
Jeg vil gerne medgive hr. Carsten Hansen, at det, da vi indgik boligforliget i 2002, hvor jeg i øvrigt vil minde hr. Carsten Hansen om, at Socialdemokraterne selv var med, var nyt, at man begyndte at udnytte fondens formål til det, som der står højt og tydeligt, nemlig også til nybyggeri.
Bent Bøgsted (DF), 2008-05-30:
I det første spørgsmål nævnte fru Line Barfod, at det var en, der kom til Danmark for at arbejde, der blev ikke snakket om en, der var på starthjælp, men jeg kan jo så forstå, at det var det, fru Line Barfod mente, men man er nok ikke på starthjælp, hvis man har haft et arbejde.